ריצ'רד דרייפוס

ריצ'רד סטיבן דרייפוס (באנגלית: Richard Stephen Dreyfuss; נולד ב-29 באוקטובר 1947) הוא שחקן קולנוע וטלוויזיה וסופר יהודי-אמריקאי, זוכה פרס אוסקר לשחקן הטוב ביותר, פרס גלובוס הזהב ופרס באפט"א על משחקו בסרט "דירה לשניים".

==ביוגרפיה==
דרייפוס נולד בברוקלין, ניו יורק, לנורמן דרייפוס, משפטן ומסעדן במקצועו, ולג'רלדין, פעילת שלום. שם המשפחה שלו הוא במקור מיידיש, וככל הנראה נגזר משם העיר טריר שבגרמניה, שם הייתה אוכלוסייה גדולה של יהודים בשלהי העת העתיקה ובימי הביניים – השם הלטיני של העיר הוא "טרבירס" ו"דרייפוס" הוא גרסה אחרת לאותו שם. לדברי דרייפוס: "גדלתי במחשבה שאלפרד דרייפוס ואני מאותה המשפחה."

==קריירה==
קריירת המשחק של דרייפוס החלה במהלך שנות נעוריו, במרכז היהודי בבוורלי הילס. הוא הופיע לראשונה בהפקת הטלוויזיה "In Mama's House" כשהיה בן 15.

דרייפוס סירב להתגייס למלחמת וייטנאם מטעמים מצפוניים, אך לחלופין עבד כפקיד בבית חולים בלוס אנג'לס. באותה התקופה הוא שיחק במספר סדרות טלוויזיה בתפקידים קטנים, כגון "פייטון פלייס", "Gidget", מעשי כשפים ו"The Big Valley". במהלך סוף שנות השישים ותחילת שנות השבעים, הופיע גם על במות ברודוויי, אוף ברודוויי ובמופעים מאולתרים.

הסרט הראשון בו שיחק דרייפוס היה "הבוגר" בשנת 1967. הוא לא קיבל קרדיט על משחקו, ותפקידו היה בעל שורה אחת בלבד והיא: "שאקרא לשוטרים? אני אקרא לשוטרים." בנוסף הופיע גם בסרט "עמק הבובות" כעוזר במה, שם דיבר מספר שורות. ב-1973 הופיע בסרט "דילינג'ר", וגם בסרט שובר הקופות "אמריקן גרפיטי", לצד כוכבים לעתיד כגון האריסון פורד ורון הווארד. את התפקיד הראשי הראשון שלו, שיחק דרייפוס בסרט הקנדי "המרוץ לצמרת של דודי קרביץ".

פריצתו הגדולה של דרייפוס הייתה כששיחק בסרטים, "מלתעות" ו"מפגשים מהסוג השלישי" של סטיבן ספילברג. בשנת 1977 זכה דרייפוס בפרס אוסקר לשחקן הטוב ביותר, בפרס גלובוס הזהב ובפרס באפט"א הודות למשחקו בסרט "דירה לשניים".

במהלך שנת 1978 החל דרייפוס להשתמש בקוקאין לעיתים תכופות. ארבע שנים לאחר מכן, כשנעצר בעבור אחזקת הסם אחרי שהתנגש עם רכבו בעץ, הבין שהוא מכור לקוקאין. הוא נכנס לגמילה וכשיצא, חזר להוליווד עם הסרטים "היחפן מבוורלי הילס" ו"אני והחבר'ה" ב-1986.
דרייפוס ואליאן קאר, לאחר טקס פרסי האוסקר ב-1989
ב-1991 כיכב דרייפוס לצד ביל מארי בקומדיה "מה הסיפור שלך בוב?", וכן שיחק והיה שותף בהפקה של הסרט "Prisoner of Honor" המגולל את פרשת דרייפוס ההיסטורית, שם הוא גילם את איש הצבא ז'ורז' פיקאר. ב-1994 השתתף דרייפוס בקונצרט ההיסטורי להנצחת השואה בוותיקן, בנוכחות האפיפיור יוחנן פאולוס השני, אליהו טואף, רבה של רומא, ונשיא איטליה. דרייפוס קרא קדיש כחלק מהופעתו של ליאונרד ברנשטיין עם התזמורת הפילהרמונית המלכותית תחת ניצוחו של גילברט לוין.

ב-1995 היה דרייפוס מועמד לפרס אוסקר לשחקן הטוב ביותר ולפרס גלובוס הזהב על תפקידו בסרט "סימפוניית החיים".

ב-2004 הופיע בברודוויי בעיבוד מחודש ל"Sly Fox". בנובמבר 2004 היה דרייפוס אמור להופיע במחזמר "המפיקים" בלונדון, אבל פרש מההפקה שבוע לפני הצגת הבכורה. התקשורת ציינה כי דרייפוס עדיין סובל מבעיות בנוגע לניתוח פריצת דיסק שעבר בינואר, וכי התפקיד במחזה תובעני פיזית. דרייפוס ועוזרו הצהירו כי הוא סובל ממספר פציעות, וכי הוא נדרש להשתמש במכשירים תומכים במהלך החזרות. דרייפוס הוחלף על ידי ניית'ן ליין בליל הבכורה בלונדון, ומאוחר יותר התברר כי הוא פוטר.

בשנת 2006 הופיע בסרט "פוסידון" כאחד הניצולים. שנתיים אחר כך גילם את דמותו של דיק צ'ייני בסרטו של אוליבר סטון "W.&lrm;". בתחילת 2009 הופיע במחזה "Complicit" בבימויו של קווין ספייסי בתיאטרון אולד ויק שבלונדון. השתתפותו במחזה הייתה נושא למחלוקת רבה, עקב העובדה שדרייפוס השתמש באוזניה על הבמה, כפי שנמסר, בשל אי היכולת שלו ללמוד שורות בזמן. בנוסף, באותה שנה הוא דיבב את דמותו בהופעת אורח בסדרת האנימציה "איש משפחה".

בשנת 2015 שיחק בגרסתה האמריקאית לסדרה הישראלית "סברי מרנן" בשם "Your Family or Mine" <small>(אנ')</small>, ברשת TBS, עד לביטול הסדרה.

לדרייפוס כוכב בשדרת הכוכבים של הוליווד בשדרות הוליווד 7021.

==חייו האישיים==
דרייפוס היה נשוי לג'רמין ריין, תסריטאית ומפיקה במקצועה, בין השנים 1983–1995. לזוג שלושה ילדים, אמילי (1983), בנג'מין (1986) והארי (1990). בנו, בנג'מין, נולד עם גידול סרטני ממאיר בעינו השמאלית, ומאז, דרייפוס וריין מגייסים כספים למרכזי אופתלמולוגיה ברחבי ארצות הברית.

דרייפוס סובל מהפרעה דו-קוטבית, וב-2006 אף הופיע בסרט התיעודי של סטיבן פריי "Stephen Fry: The Secret Life of the Manic Depressive", שבו פריי (שגם כן לוקה בהפרעה) ראיין אותו על חייו.

ב-9 באוגוסט 2008 דווח שדרייפוס תובע את אביו ודודו, על הלוואה בת יותר מ-24 שנים, שטען שאף פעם לא שולמה. הוא סיפר שב-1984 נתן לקרוביו סכום בסך 870,000 דולרים, עת היו להם זכויות בבניין משרדים בלוס אנג'לס. התביעה הוגשה לבית המשפט ב-8 באוגוסט 2008, ודרייפוס טען שההלוואה עדיין לא נפרעה, ושדודו סירב למסור דו"חות פיננסים. הוא דיווח שהוא מבקש פירעון להלוואה בתוספת ריבית ופיצויי נזיקין.

ב-1999 נישא דרייפוס לג'נאל לאסי, אך הוא התגרש ממנה, וב-2006 נישא לסבטלנה ארוקין, ילידת רוסיה. כיום הם גרים בסן דייגו.

=== פעילות פוליטית ===
דרייפוס ביטא את דעתו בפומבי בשנים האחרונות בנושא מדיניות דיווח החדשות בתקשורת ובנושאי חקיקה ודעת הקהל, תוך שהוא מדבר וכותב על תמיכתו בזכות לפרטיות, בחופש הביטוי, בדמוקרטיה ובאחריות אישית. הוא ארגן ותמך בקמפיינים שמטרתם הייתה ליידע את הציבור במה שהוא מגדיר כ"שחיקה פוטנציאלית של זכויות אדם, וזאת במסגרת יוזמה פרטית שהחל בשנת 2006 בתגובה להפרות זכויות האדם שבוצעו תחת ממשלו של ג'ורג' בוש, כדבריו.

ב-16 בפברואר 2006 דיבר דרייפוס בפני אגודת העיתונאים הלאומית (National Press Club) בוושינגטון בתקווה לעורר דיון לאומי בנוגע להליכי הדחה כנגד הנשיא בוש. ב-17 בנובמבר באותה שנה הוא הופיע בתוכנית האירוח "זמן אמת עם ביל מאהר" (Real Time with Bill Maher) בחבר דיון שדן בנושא לימודי האזרחות בבתי הספר. בשנת 2007 הופיע בסרט התיעודי "" העוסק בהצבעתם של בני נוער בבחירות. כיום דרייפוס חבר בחבר הנאמנים של המרכז הלאומי לחוקה (National Constitution Center) בפילדלפיה.

===אקדמיה===
דרייפוס פרש חלקית ממשחק, והחל להיות פעיל בפרויקט כלל ארצי לעידוד לימוד היסטוריה אמריקנית בבתי ספר יסודיים בארצות הברית. נכון להיום, הוא עמית בכיר במכללת סנט אנטוני השייכת לאוניברסיטת אוקספורד.

===ספרים===
ב-1995 כתב דרייפוס את הספר "The Two Georges" מסוגת ההיסטוריה חלופית/מסתורין, לצד סופר המדע בדיוני הארי טרטלדאב, על פי רעיון של דרייפוס. הספר היה מועמד לפרס סיידווייז להיסטוריה חלופית.

==פילמוגרפיה==
{| class="wikitable"
|-
! שנה !! סרט !! תפקיד !! הערות
|-
| rowspan="2"| 1967
| הבוגר
| תושב מקומי
| שורה אחת בלבד
|-
| עמק הבובות
| עוזר במה
| מספר שורות
|-
| rowspan="2" | 1968
| The Young Runaways
| טרי
|
|-
|Hello Down There
| הרולד ובסטר
|
|-
|rowspan="2"| 1973
| אמריקן גרפיטי
| קורט הנדרסון
| מועמדות לפרס גלובוס הזהב לשחקן הטוב ביותר בסרט קומדיה או מוזיקלי
|-
| דילינג'ר
| בייבי פייס נלסון
|
|-
|rowspan="3"| 1974
| המרוץ לצמרת של דודי קרביץ
| דודי
|
|-
| The Second Coming of Suzanne
| קלאביס
|
|-
|Inserts
|בוי וונדר
|
|-
| rowspan="2" | 1975
| מלתעות
| מאט הופר
| מועמדות לפרס באפט"א לשחקן הטוב ביותר
|-
|פייטון פלייס
|קפטן
|סדרת טלוויזיה; פרק: Episode: 1/94
|-
| 1976
| ניצחון באנטבה
| סא"ל יוני נתניהו
|סרט טלוויזיה של ABC
|-
|rowspan="2"| 1977
| מפגשים מהסוג השלישי
| רוי נירי
| מועמדות לפרס סאטורן לשחקן הטוב ביותר
|-
| דירה לשניים
| אליוט גרפילד
| פרס אוסקר לשחקן הטוב ביותרפרס באפט"א לשחקן הטוב ביותר בתפקיד ראשיפרס גלובוס הזהב לשחקן הטוב ביותר בסרט קומדיה או מוזיקליפרס מטעם חוג מבקרי הקולנוע של לוס אנג'לס לשחקן הטוב ביותרפרס מטעם חוג מבקרי הקולנוע של קנזס לשחקן הטוב ביותרפרס מטעם דייוויד די דונטלו לשחקן הזר הטוב ביותר
|-
| 1978
| The Big Fix
| משה ויין
|
|-
| 1980
| The Competition התחרות
| פול דיטריך
|
|-
| 1981
| של מי החיים האלה לעזאזל? (סרט)
| קן האריסון
|
|-
| 1984
| ידידים לעניין
| ג'ו
|
|-
|rowspan="2"| 1986
| היחפן מבוורלי הילס
| דייוויד 'דייב' וייטמן
|
|-
| אני והחבר'ה
| גורדי לצ'אנס
|
|-
|rowspan="3"| 1987
| אנשי הפח
| ביל 'ביבי' באבווסקיי
|
|-
| מעקב צמוד
| הבלש כריס ליקס
|
|-
| שאלה של שפיות
| אהרון לוינסקי
| מועמדות לפרס גלובוס הזהב לשחקן המשנה הטוב ביותר בסרט קולנוע
|-
| 1988
| ירח מעל פארדור
| ג'ק נואה/הנשיא אלפונס סימס
|
|-
| rowspan="2"| 1989
| Let It Ride
| ג'יי טרוטר
|
|-
| לנצח
|פיט סאנדיץ'
|
|-
| rowspan="2" | 1990
|רוזנקרנץ וגילדנשטרן מתים
|השחקן
|
|-
| גלויות מהחיים
| ד"ר פרנקנטל
|-
| rowspan="3" | 1991
| Once Around
| סאם שארפ
|-
| Prisoner of Honor
| קולונל ז'ורז' פיקאר
|-
| מה הסיפור שלך בוב?
| ד"ר ליאו מארווין
|-
| rowspan="2" | 1993
| אבודים ביונקרס
| לואי קורניץ
|-
| מעקב צמוד 2
| הבלש כריס ליקס
|-
| 1994
| שתיקה קטלנית
| ד"ר ג'ייק ריינר
|-
| rowspan="3" | 1995
| המילה האחרונה
| לארי
|-
| הנשיא מאוהב
| סנטור בוב רמסון
|-
| סימפוניית החיים
| גלן הולנד
| מועמדות לפרס אוסקר לשחקן הטוב ביותרמועמדות לפרס גלובוס הזהב לשחקן הטוב ביותר בסרט דרמה
|-
| rowspan="2" | 1996
| ג'יימס והאפרסק הענק
| חרגול
| קול
|-
| חולה הדק
| ויק
|
|-
|rowspan="2" | 1997
| לילה נופל על מנהטן
| סאם ויגודה
|
|-
| אוליבר טוויסט
| פייגין
|
|-
| 1998
| השבט האבוד
| פרופ' ג'יימס קריפנדורף
|
|-
|1999
|לנסקי
|מאיר לנסקי
|סרט טלוויזיה של HBO
|-
| rowspan="2" | 2000
| The Crew
| בובי ברטלאמאו/מספר
|
|-
|אזעקת שווא
|הנש
|סרט טלוויזיה של סטיבן פרירס ל-CBS
|-
|rowspan="4" | 2001
| הזקן שקרא סיפורי אהבה
| אנטוניו בוליבר
| מועמדות לפרס מטעם חוג מבקרי הקולנוע של אוסטרליה לשחקן הטוב ביותר
|-
| מי זה קלטיס טאוט
| מיקה דונאלי
|
|-
| החינוך של מקס ביקפורד
| מקס ביקפורד
|סדרת טלוויזיהמועמדות לפרס מטעם גילדת שחקני מסך, על הופעה יוצאת מן הכלל של שחקן בסדרת דרמה
|-
| היום בו נורה רייגן
| אלכסנדר הייג
| סרט טלוויזיהפרס לווין לשחקן הטוב ביותר במיני-סדרה או בסרט טלוויזיהמועמדות לפרס מטעם גילדת שחקני מסך, על הופעה יוצאת מן הכלל של שחקן במיני-סדרה או בסרט טלוויזיה
|-
|2002
|קומה
|פרופסור הילסייד
|מיני-סדרה
|-
|2003
| מחוף אל חוף
| ברנבי פירס
| סרט טלוויזיה
|-
| 2004
| עיר הכסף
| צ'אק רייבן
|
|-
| 2006
| פוסידון
| ריצ'רד נלסון
|
|-
| 2007
| איש הפח
| מיסטיק מן
| מיני-סדרה
|-
| rowspan="3" | 2008
| Signs of the Time
| מספר
|
|-
| W.&lrm;
| דיק צ'ייני
|
|-
| America Betrayed
| מספר
|
|-
| rowspan="2" | 2009
|האהבה היוונית שלי
| אירב
|
|-
|צלו של ביל
|פאג רוטבאום
|
|-
| rowspan="3" | 2010
| פיראנה 3D
|
|
|-
| Red
| אלכסנדר דאנינג
|
|-
|שומרי האור
|סת'
|
|-
| rowspan="2" | 2013
| פרנויה
|פרנק קסידי
|
|-
| בחורות טובות
|
|
|-
| rowspan="2" |2014
|Cas and Dylan
|ד"ר דילן פפר
|
|-
|פולשים
|דייוויד
|
|-
| rowspan="2" |2015
|מאחורי הרוכסן 
|ג'ורג' הילר
|
|-
|Your Family or Mine <small>(אנ')</small>
|לואיס ווסטון
|סדרת טלוויזיה
|-
|2017
|יריית פתיחה
|ארלן קוקס
|סדרת טלוויזיה
|-
| rowspan="3" |2018
|מועדון הספר הטוב
|ג'ורג'
|
|-
|ביצי קוויאר
|יורי
|סרטו של קובה גודינג ג'וניור
|-
|אשר
|אבי
|
|-
| rowspan="2" |2019
|Polar: המתנקש
|פורטר
|
|-
|הצחוק האחרון
|באדי גרין, קומיקאי
|
|-
| rowspan="2" |2021
|Every Last One of Them 
|מרפי
|
|-
|משני צידי החוק
|בן מאיירס
|
|-
|2022
|Murder at Yellowstone City
|אדגר בלייק
|
|-
|2023
|Sweetwater
|מוריס פודולוף
|
|-
| rowspan="2" |TBA
|Abandonment
|צ'אק
|
|-
|Killing Winston Jones
|וינסטון ג'ונס
|סרטו של ג'ואל מור
|}

==קישורים חיצוניים==

* 

==הערות שוליים==

קטגוריה:ניו יורק: אישים
קטגוריה:שחקני קולנוע וטלוויזיה יהודים אמריקאים
קטגוריה:יהודים חברי הבונים החופשיים
קטגוריה:שחקני תיאטרון יהודים אמריקאים
קטגוריה:זוכי אוסקר: השחקן הטוב
קטגוריה:אמריקאים חברי הבונים החופשיים
קטגוריה:אישים שהונצחו בשדרת הכוכבים של הוליווד: קולנוע
קטגוריה:סופרי מדע בדיוני יהודים
קטגוריה:זוכי פרס גלובוס הזהב: קולנוע: שחקן ראשי בקומדיה או בסרט מוזיקלי
קטגוריה:מתמודדים עם מגבלה נפשית: אמריקאים
קטגוריה:אמריקאים שנולדו ב-1947
קטגוריה:פציפיסטים יהודים
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:זוכי פרס סאטורן לתפקיד אורח